Xodimlarni ijtimoiy himoya qilish sohasidagi huquqlar

|
Xodimlarni ijtimoiy himoya qilish sohasidagi huquqlar
|
bet | 6/8 | Sana | 05.02.2024 | Hajmi | 3,31 Mb. | | #151912 |
Bog'liq 11-mavzuXodimlarni ijtimoiy himoya qilish sohasidagi huquqlar.
Kasaba uyushmalari insonning munosib hayot kechirishini va erkin
rivojlanishini ta’minlovchi shart-sharoitlar yaratishga qaratilgan
ijtimoiy dasturlarni shakllantirishda, xodimlarni ijtimoiy himoya qilish
bo‘yicha chora-tadbirlarni ishlab chiqishda, turmush darajasining
asosiy mezonlarini va tirikchilik uchun zarur bo‘lgan narsalarning eng
kam miqdorini belgilashda ishtirok etish huquqiga ega.
Kasaba uyushmalari qayta tashkil etish yoki tugatish chog‘ida
tugatish komissiyalarining ishida ishtirok etishga haqli.
Axborot olishga bo‘lgan huquq.
Kasaba uyushmalari o‘z ustav faoliyatini amalga oshirish uchun davlat organlaridan, ularning mansabdor shaxslaridan, ish beruvchilardan xodimlarning ijtimoiyiqtisodiy huquq va manfaatlari masalalari yuzasidan bepul axborot olish huquqiga ega.
Mehnatni muhofaza qilish sohasidagi huquqlar.
Kasaba uyushmalari mehnatni muhofaza qilish masalalari bo‘yicha davlat
dasturlarini shakllantirishda ishtirok etish huquqiga ega. Kasaba
uyushmalari mehnatni muhofaza qilish sohasida:
— tashkilotlarning rahbarlaridan va boshqa mansabdor
shaxslaridan mehnat sharoitlari va mehnatni muhofaza qilish
to‘g‘risida, shuningdek ishlab chiqarishdagi barcha baxtsiz hodisalar
va kasb kasalliklari haqida axborot olish;
— ishlab chiqarishdagi baxtsiz hodisalar va kasb kasalliklarini
tekshirishda ishtirok etish;
— xodimlarning hayoti va sog‘lig‘iga xavf tug‘ilgan hollarda
ishlarni to‘xtatib turish to‘g‘risida, shuningdek mehnatni muhofaza
qilish talablarining buzilishlarini bartaraf etish haqida ish beruvchiga
takliflar kiritish;
— mehnatni muhofaza qilishning holatini o‘rganish, ish
beruvchilarning jamoa shartnomalari va kelishuvlarida nazarda
tutilgan mehnatni muhofaza qilishga doir majburiyatlarining
bajarilishini nazorat qilish;
— loyihalashtirilayotgan, qurilayotgan, rekonstruktsiya qilinayotgan
va foydalanilayotgan ishlab chiqarish obyektlarida mehnat
sharoitlarining xavfsizligi ekspertizasida, shuningdek loyihalashtirilayotgan
va foydalanilayotgan ishlab chiqarish vositalarining
xavfsizligi ekspertizasida ishtirok etish;
— ishlab chiqarish ob’ektlarini va ishlab chiqarish vositalarini
sinovlardan o‘tkazish hamda foydalanishga qabul qilish bo‘yicha
komissiyalarning ishida mustaqil ekspertlar sifatida ishtirok etish;
— tibbiy-mehnat ekspert komissiyasi majlislarida ishtirok etish;
— texnik jihatdan tartibga solish sohasidagi normativ hujjatlar va
mehnatni muhofaza qilish masalalari bo‘yicha normativ-huquqiy
hujjatlar loyihalarini ishlab chiqishda ishtirok etish;
— mehnatni muhofaza qilish talablarini buzganlikda, ishlab
chiqarishdagi baxtsiz hodisalar faktlarini yashirganlikda aybdor
bo‘lgan shaxslarni javobgarlikka tortish to‘g‘risidagi talablar bilan
tegishli organlarga murojaat etish;
— xodimning mehnat majburiyatlarini bajarishi bilan bog‘liq
holda mayib bo‘lishi yoki sog‘lig‘iga boshqacha tarzda shikast
yetkazilishi tufayli yetkazilgan zararning o‘rnini qoplash hamda
xodimlarning sog‘lig‘i va mehnatini muhofaza qilishga bo‘lgan
huquqlari kamsitilgan boshqa hollarda xodimning huquqini himoya
qilib sudga murojaat qilish huquqiga ega.
|
| |